Rnu ɣef waya di tmezgunt agi i ɣef i d-nettmeslay anda awadem Muhend U CaƐban mi yekker ad d-yerr ajeεruq ɣer dunit ffɣen as-d at laxert iwaken ad ten-yagad. At laxert-nni maci d wid yemmuten di tilawt i d-yeqsed Muhya maca d wid yeddren i icebba ɣer wid yemmuten acku ttwakksen asen yizerfan nsen. Aya-gi ahat ixdem-it iwakken ad yessaweḍ tikti I yimferrǧen xas ulamma s wudem n teḍsa d akken tudert i ittidiren tcuba ɣer tmettant.